อยากสอบถามค่ะ ประจำเดือนมาตรงปกติตามทุกเดือนค่ะแต่เดือนนี้มาเกิน10วันแล้วประจพเดือนมีน้องลงจะมีมากเมื่อมีอาการปวดท้องน้อยหน่อยๆค่ะและมีอาการเจ็บบริเวณหัวนมด้วย มีอาการคันปากช่องคลอดด้วยค่ะ อยากสอบถามจะเป็นอะไรร้ายแรงหรือเปล่าค่ะ
สวัสดีค่ะ การมีประจำเดือนมาเป็นเวลานานมาก กว่า 7 วัน(menorrhagia)ถือเป็นอาการผิดปกติ ที่อาจเกิดได้จาก1. การตั้งครรภ์ที่ผิดปกติ เช่นท้องนอกมดลูกแท้งคุกคามแท้งไม่ครบครรภ์ไข่ปลาอุกเป็นต้น โดยหากมีรอบเดือนไม่สม่ำเสมอ ประวัติของประจำเดือนอาจเชื่อถือไม่ได้2.มีการอักเสบติดเชื้อในช่องคลอด หรือมีการอักเสบติดเชื้อในโพรงมดลูก มักมีอาการตกขาวที่ผิดปกติร่วมด้วย3. ความผิดปกติที่มดลูกและรังไข่ เช่น เนื้องอกมดลูก มีติ่งเนื้อในโพรงมดลูก เยื่อบุโพรงมดลูกหนาตัวผิดปกติ เยื่อบุโพรงมดลูกเจริญผิดที่ มะเร็งเยื่อบุโพรงมดลูก มะเร็งรังไข่ มะเร็งปากมดลูก4. การทำงานผลิตฮอรโมนของรังไข่ผิดปกติ เช่น ภาวะที่มีถุงน้ำในรังไข่หลายใบ มักพบในช่วงวัยรุ่นและวัยสาว5. มีโรคในระบบอื่นๆ เช่น มีภาวะเกร็ดเลือดต่ำ เกร็ดเลือดทำงานผิดปกติ เป็นตับแข็ง ภาวะไทรอยด์ฮอร์โมนต่ำ เป็นต้น6. จากการใช้ฮอร์โมนต่างๆ เช่นยาเม็ดคุมกำเนิดยาฉีดคุมกำเนิดยาฝังคุมกำเนิดรวมถึงยาบางอย่าง เช่น ยาป้องกันการแข็งตัวของเลือด ยาต้านเศร้า เป็นต้นแนะนำว่าหากยังคงมีเลือดอออกอยู่ดังกล่าว ควรไปพบไปพบสูติ-นรีแพทย์เพื่อตรวจหาสาเหตุนะคะ หากเสียเลือดปริมาณมากหรือนานหลายๆวัน จะส่งผลให้เกิดภาวะโลหิตจางตามมาได้ค่ะส่วนอาการคันปากช่องคลอด อาจเกิดจากความอับชื้นเนื่องจากการมีประจำเดือนนาน หรือการระคายเคืองจากผ้าอนามัย กางเกงใน หรือสารทำความสะอาดต่างๆ หรืออาจเกิดจากการติดเชื้อราที่ช่องคลอดก็ได้ หากอาการคันเป้นมาก ก็ควรพบแพทย์เพื่อตรวจเช่นกันสำหรับอาการเจ็บหัวนม อาจเกิดจากมีการเปลี่ยนแปลงของฮอร์โมน หรือมีโรคที่หัวนม หากอาการเจ็บเป็นต่อเนื่องหรือคลำได้มีก้อน ควรพบแพทย์เพอื่ตรวจเช่นกันค่ะ